ddrg/super_eurlex huggingface dataset:
4.18

Komisija je pripravila več neodvisnih študij in poročil, iz katerih je razvidno, da države članice različno hitro in učinkovito izvajajo zahteve iz direktive o energetski učinkovitosti stavb. Nekaj odprtih vprašanj je navedenih v nadaljevanju. — Težave pri prenosu in razlagi, ki jih Komisija skuša reševati z mehanizmi za izvrševanje. Več držav članic se zavzema za večje priznavanje pomena energetske učinkovitosti stavb pri reševanju energetskih in podnebnih ciljev ter za sprejetje nacionalnih strategij prenove. EESO spodbuja GD Evropske komisije za energetiko, naj še naprej skrbno spremlja izvajanje direktive ter hitro ukrepa s postopki za ugotavljanje kršitev. — Kakovost in primerljivost energetskih izkaznic. Koristni bi bili posebna uskladitev zahtev EU za usposobljene strokovnjake in izdajatelje certifikatov ter vključitev preverjanja kakovosti energetskih izkaznic, prav tako pa tudi dopolnitev teh izkaznic, da bi vključevale dodatne tehnične informacije in priporočila za izboljšanje. — EESO ugotavlja, da je na podlagi metode iz direktive o navezovanju finančnih spodbud na energetske izkaznice te spodbude mogoče izplačevati zgolj naknadno, saj se pri izplačilu primerja stanje pred izdajo in po izdaji izkaznice. To ima z vidika energetske učinkovitosti ravno nasprotni učinek, saj prenove, ki so odvisne od subvencij, ne bodo izvedene, razen če ima lastnik nepremičnine zagotovilo, da bo subvencijo prejel še pred začetkom prenove. — Uporaba evropskih strukturnih in investicijskih skladov ter zlasti skladov kohezijske politike. V okviru Evropskega sklada za regionalni razvoj bo v prehod na nizkoogljično gospodarstvo v vseh sektorjih preusmerjen minimalni delež sredstev, so pa med državami članicami velike razlike pri uporabi vseh teh sredstev za energetsko učinkovitost stavb. Na voljo so jasna razlaga in smernice, vendar so za uporabo takih sredstev potrebne dodatne spodbude. — Podpora ustreznemu tehničnemu usposabljanju pri prenovi stavb, zlasti med MSP, ki predstavljajo več kot 90 % evropskih gradbenih podjetij.
4.7

Kar zadeva spodbujanje konkurence na visoko koncentriranem trgu, je EESO naklonjen vključitvi dodatnih bonitetnih ocenjevalcev. To bi moralo prispevati tudi k zmanjšanju pretiranih stroškov malih in srednjih podjetij pri pridobivanju zunanje bonitetne ocene, zato EESO poziva Komisijo, naj nadalje preuči možnosti za primerljivo in cenovno ugodno ocenjevanje bonitete malih in srednjih podjetij.
4.3.4

EESO pozdravlja ugotovitev Komisije, da je EU na dobri poti, da do leta 2020 uresniči cilje v zvezi z energetsko učinkovitostjo in emisijami toplogrednih plinov. Instrumenti politike, ki so namenjeni lažjemu prehodu na nizkoogljično gospodarstvo, neustrezna uporaba subvencij (vključno z zelenimi certifikati) ter sistemi trgovanja z emisijami in davki so povzročili neučinkovito ukrepanje in podpovprečne rezultate, saj ni tržnih signalov, ki bi spodbujali naložbe v energijo z nizkimi emisijami CO2.
2.3

Glavni cilj predloga je torej okrepiti institucionalno vlogo in strukturo upravljanja BEREC, in sicer s hkratnim preoblikovanjem BEREC in Urada BEREC v polnopravno agencijo s širšim mandatom, ki bo ustrezno opremljena za izvajanje svojih prihodnjih nalog. S tem se bo zagotovilo nadaljevanje dosedanjega dela BEREC in nadaljnje združevanje strokovnega znanja iz nacionalnih regulativnih organov, hkrati pa se bodo njegova struktura in upravljanje, delovanje, načrtovanje ter odgovornost uskladili s skupno izjavo Evropskega parlamenta, Sveta in Komisije o decentraliziranih agencijah z dne 19. julija 2012 („skupni pristop“) (4). Predlog uredbe o BEREC vključuje naloge, ki jih je BEREC dobil z nedavno sprejeto Uredbo (EU) 2015/2120, ki določa predpise za zagotavljanje dostopa do odprtega interneta in odpravo stroškov gostovanja (5). Vendar pa v predlog ni vključen pregled direktive o zasebnosti in elektronskih komunikacijah (6), ki naj bi ga Komisija predstavila konec leta 2016.
4.13

Za večjo učinkovitost in uspešnost evropskega semestra je treba okrepiti institucionalno strukturo partnerstev in vsem evropskim državljanom v skladu s pravico do javne udeležbe omogočiti dostop do teh partnerstev. Državljani EU bi morali imeti možnost, da se seznanijo z ustreznimi informacijami in sodelujejo pri odločitvah o načrtovanju in izvajanju. Prav tako bi morali imeti možnost, da izrazijo mnenje o osnutkih programov, razpisih za zbiranje ponudb in ocenjevalnih poročilih.
4.15

EESO v okviru zaščite vseh državljanov pred vsebinami, ki spodbujajo nasilje ali sovraštvo, in mladoletnikov pred vsebinami, ki bi škodovale njihovemu razvoju, podpira spodbujanje sourejanja in samourejanja s kodeksi etičnega ravnanja, ki morajo biti zastavljeni tako, da jih bo sprejela večina glavnih akterjev. EESO ponavlja (1), da je treba zato, da bi se ti instrumenti urejanja v vsakem pravnem sistemu priznali kot veljavni, njihovo obliko in področje uporabe opredeliti z jasnimi in nedvoumnimi pravnimi določbami, ki so zavezujoče in pravno izvršljive na nacionalni ravni in na ravni Evropske unije; te določbe pa morajo upoštevati tudi naravo teh instrumentov, zlasti prostovoljen pristanek strani. Ravno v tem okviru je zlasti potrebna vzpostavitev skupine ERGA, ki mora dobiti tudi potrebna sredstva za učinkovito izvajanje svojih pristojnosti, zlasti tistih iz člena 30a(3)(c).
4.2

Pozdravlja tudi koncepta „deljene odgovornosti“ in „tristopenjskega pristopa“ med podjetji plinskega gospodarstva, državami članicami in EU za zanesljivost oskrbe s plinom ter možnost, da bi Komisija po potrebi usklajevala ukrepe, kakor je bilo predlagano v enem od poročil EESO (1). To je še zlasti pomembno za zagotovitev transparentnosti pogodb o dobavi. EESO poleg tega meni, da je treba razlikovati odgovornost in pristojnosti javnih oblasti, na katere se nanaša člen 3, od odgovornosti in pristojnosti podjetij in zasebnih organov, zato predlaga novo besedilo, iz katerega bo jasno razumljivo, da: — je zagotavljanje zanesljivosti oskrbe s plinom naloga pristojnih organov držav članic in Komisije, v skladu s področji njihovih pristojnosti; — morajo podjetja za zemeljski plin in industrijski porabniki plina sodelovati in izvajati ukrepe, ki jih sprejmejo pristojni organi.
3.5

EESO se strinja z analizo Komisije o kritičnih dejavnikih, zaradi katerih Evropa ne more izkoristiti potenciala podatkov, zlasti glede pomanjkljive interoperabilnosti, razdrobljenosti struktur ter njihove neodprtosti do novih prispevkov in izmenjav podatkov. EESO ponovno poudarja, da sta potrebna izobraževanje in usposabljanje evropskega prebivalstva vseh starostnih skupin ter v vseh obdobjih poklicne aktivnosti ali neaktivnosti (2). Poudarja zlasti, da je treba vlagati v tehnološko usposabljanje žensk in jim omogočiti dostop do odgovornih in vodstvenih mest.
6.16

Na ravni EU bi socialni dialog na področju industrije 4.0 moral vključevati naslednje: — analize ekonomskih in socialnih kompleksnosti ter predvidevanje sprememb na sektorski ravni z namenom spodbujanja skupnega razumevanja, — opredelitev posledic za različne segmente trga dela (nižje, srednje in višje) ter za ranljive skupine, — spremembe v odnosu med delodajalcem in delojemalcem, — odgovornost za zdravje in varnost pri delu v povezavi z avtomatiziranimi in povezanimi napravami ter vozili, — opise delovnih mest, — „prožno varnost“ in mobilnost zaradi dodatne razdrobljenosti vrednostnih verig, — spretnosti in kvalifikacije, osredotočene na potrebe uporabnikov digitalne tehnologije, ter prekvalificiranje, ki so torej ključne teme, — izobraževanje in šolanje, od osnovne šole do univerze, — stalno prekvalificiranje in izpopolnjevanje, — poudarek na uravnoteženi zastopanosti spolov, — najboljše prakse, poudarek na spodbujanju konvergence med državami članicami, — mobilnost (schengen), — sporočanje in informiranje.
4.11

Ukrepi na področju raziskav in inovacij bi morali biti usmerjeni v razvoj modeliranja, merjenja in kontroliranja obratovanja in vzdrževanja decentraliziranih sistemov ogrevanja in hlajenja z nizkimi izpusti emisij toplogrednih plinov, pospešitev prodiranja novih učinkovitih energetskih proizvodov in sistemov na trg ter optimizacijo treh stebrov energijske učinkovitosti: merjenja in optimizacije porabe energije ter trajnostnega delovanja za dosego trajnih rezultatov.
3.2

Evropski svet je v sklepih z dne 15. oktobra 2015 (EUCO 26/15) zapisal: „Reševanje migracijske in begunske krize je skupna obveznost, za katero so potrebni celovita strategija ter odločna in dolgoročna prizadevanja v duhu solidarnosti in odgovornosti,“ in sklenil: „Navedene usmeritve predstavljajo še en pomemben korak na poti k naši celoviti strategiji, pri čemer so skladne s pravico do azila in temeljnimi pravicami ter mednarodnimi obveznostmi. Vendar je v ustreznih forumih treba nadalje razpravljati tudi o drugih prednostnih ukrepih, vključno s predlogi Komisije. Poleg tega je treba še naprej razmišljati o splošni politiki EU na področju azila in migracij.“
SL Uradni list Evropske unije C 291/60

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o določitvi prilagoditvene stopnje za neposredna plačila, določene v Uredbi (EU) št. 1306/2013, za koledarsko leto 2015

(COM(2015) 141 final – 2015/0070 (COD))

(2015/C 291/09)

Svet je 7. aprila 2015 sklenil, da v skladu s členom 43(2) Pogodbe o delovanju Evropske unije Evropski ekonomsko-socialni odbor zaprosi za mnenje o naslednjem dokumentu:

Predlog uredbe Evropskega parlamenta in Sveta o določitvi prilagoditvene stopnje za neposredna plačila, določene v Uredbi Sveta (EU) št. 1306/2013, za koledarsko leto 2015

(COM(2015) 141 final – 2015/0070 (COD)).

Odbor je to vprašanje že obravnaval v mnenju UL C 271, 19.9.2013, str. 143, sprejetem 22. maja 2013 (1), in mnenju UL C 424, 26.11.2014, str. 73, sprejetem 5. junija 2014 (2), zato je na 507. plenarnem zasedanju 22. in 23. aprila 2015 (seja z dne 22. aprila) s 152 glasovi za, 2 glasovoma proti in 7 vzdržanimi glasovi sklenil, da o tem ne bo pripravil novega mnenja, saj zagovarja enako stališče kot v zgoraj navedenih mnenjih.

V Bruslju, 22. aprila 2015 Predsednik Evropskega ekonomsko-socialnega odbora Henri MALOSSE

(1) Mnenje EESO o predlogu uredbe Evropskega parlamenta in Sveta o določitvi prilagoditvene stopnje za neposredna plačila, določene v Uredbi Sveta (ES) št. 73/2009, za koledarsko leto 2013 (UL C 271, 19.9.2013, str. 143).

(2) Mnenje EESO o predlogu uredbe Evropskega parlamenta in Sveta o določitvi prilagoditvene stopnje za neposredna plačila, določene v Uredbi Sveta (ES) št. 73/2009, za koledarsko leto 2014 (UL C 424, 26.11.2014, str. 73).
SL Uradni list Evropske unije C 383/99

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o razveljavitvi Direktive Sveta 76/621/EGS o določitvi zgornje mejne vrednosti eruka kisline v oljih in masteh in Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja

[COM(2015) 174 final – 2015/0090 (COD)]

(2015/C 383/14)

Evropski parlament in Svet sta 27. aprila 2015 oziroma 11. maja 2015 sklenila, da v skladu s členom 43(2) Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o razveljavitvi Direktive Sveta 76/621/EGS o določitvi zgornje mejne vrednosti eruka kisline v oljih in masteh in Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja

[COM(2015) 174 final – 2015/0090 (COD)].

Odbor se strinja z vsebino predloga in nima nobenih pripomb, zato je na 509. plenarnem zasedanju 1. in 2. julija 2015 (seja z dne 1. julija) sklenil o tem predlogu podati pozitivno mnenje.
4.5

Vendar pa se EU z zgolj gospodarskimi cilji v Srednji Aziji ne bo uveljavila. Tretjina prebivalstva Kirgizistana in Tadžikistana živi pod pragom revščine. V Kirgizistanu več kakor dve tretjini delovno aktivnega prebivalstva dela v neformalnem sektorju. Več kakor milijon Tadžikov in pol milijona Kirgizov dela v tujini, predvsem v Rusiji in Kazahstanu, tudi zaradi brezposelnosti mladih v domovini. Čeprav ženske uživajo pravno enakost, se še vedno pojavljajo razlike v plačah med spoloma, ki so deloma povezane s stopnjo zaposlenosti žensk, in še to v slabše plačanih poklicih. Tudi možnosti izobraževanja žensk se zmanjšujejo.
1.2

Glede na močne pomisleke glede javnega zdravja in nanodelce, ki nastajajo pri izgorevanju, ter visoko raven zaščite, ki jo je mogoče doseči z uvedbo predlagane stopnje V za motorje necestne mobilne mehanizacije, in glede na to, da je bilo o predlogu Komisije doseženo soglasje številnih zainteresiranih strani, vključno z industrijo proizvodnje motorjev in mehanizacije, EESO priporoča, da se nova uredba hitro sprejme. Zahvaljujoč tesnemu sodelovanju v fazi priprave z vsemi udeleženimi stranmi (vključno z industrijo in nevladnimi organizacijami), predlog Komisije priznava različne tehnologije, ki so na voljo za nadzor nad emisijami, odvisno od velikosti motorja in načina delovanja.
SL Uradni list Evropske unije C 230/124

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o skupnih pravilih za uvoz iz nekaterih tretjih držav (prenovitev)

(COM(2014) 323 final – 2014/0168 (COD))

(2015/C 230/25)

Evropski parlament in Svet sta 15. septembra oziroma 8. oktobra 2014 sklenila, da v skladu s členom 304 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o skupnih pravilih za uvoz iz nekaterih tretjih držav (prenovitev)

COM(2014) 323 final – 2014/0168 (COD).

Odbor se v celoti strinja z vsebino predloga in nima nobenih pripomb, zato je na 503. plenarnem zasedanju 10. in 11. decembra 2014 (seja z dne 10. decembra 2014) s 145 glasovi za, 3 glasovi proti in 7 vzdržanimi glasovi o tem predlogu sprejel pozitivno mnenje.
SL Uradni list Evropske unije C 230/120

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o vzpostavitvi večletnega načrta za staleže trske, sleda in papaline v Baltskem morju ter ribištvo, ki izkorišča te staleže, o spremembi Uredbe (ES) št. 2187/2005 in razveljavitvi Uredbe (ES) št. 1098/2007

(COM(2014) 614 final – 2014/0285 COD)

(2015/C 230/21)

Evropski parlament in Svet sta 20. oziroma 27. oktobra 2014 sklenila, da v skladu s členom 43(2) PDEU Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o vzpostavitvi večletnega načrta za staleže trske, sleda in papaline v Baltskem morju ter ribištvo, ki izkorišča te staleže, o spremembi Uredbe (ES) št. 2187/2005 in razveljavitvi Uredbe (ES) št. 1098/2007

COM(2014) 614 final – 2014/0285 COD.

Odbor se v celoti strinja z vsebino predloga in nima nobenih pripomb, zato je na 503. plenarnem zasedanju 10. in 11. decembra 2014 (seja z dne 10. decembra) s 152 glasovi za, 1 glasom proti in 2 vzdržanima glasovoma sklenil o tem predlogu podati pozitivno mnenje.
5.7

S predlogom za oblikovanje zavezujočih pravil na podlagi objektivnih in natančno opredeljenih meril, namenjenih razlikovanju med različnimi kategorijami prosilcev, bi prosilcem s pozitivno zgodovino vizumov, ki so bili v obdobju 12 mesecev pred oddajo vloge registrirani v sistemu VIS, omogočili večjo prožnost v zvezi z dokazili. EESO meni, da bo to pospešilo postopke in zmanjšalo stroške, tudi za vizume za večkraten vstop in vizume, ki veljajo tudi po izteku veljavnosti potne listine.
1.5

Po mnenju EESO je zdaj edinstvena priložnost za pripravo, razvoj in izvajanje okvira EU za dolgoročne naložbe, ki bo temeljil na poglobljenih analizah, ki so jih med drugim izvedli Komisija, Inštitut za mednarodne finance in skupina strokovnjakov Group of Thirty. Ovire za vzdržno dolgoročno financiranje so dobro znane in jih je treba premagati. Povezane so s petimi glavnimi izzivi: — spodbuditev vlagateljev, da pri naložbenih odločitvah razmišljajo dolgoročneje, — uvajanje novih posrednikov in novih instrumentov, usmerjenih v dolgoročne naložbe, — razvoj trgov dolžniškega in lastniškega kapitala za širši nabor finančnih instrumentov, — zagotavljanje pravilnega čezmejnega pretoka kapitala, ki podpira dolgoročnejše naložbe, ter — razvoj boljše sistemske analize pri oblikovanju prihodnje regulativne politike.
4.5.7

Odbor podpira številne legitimne in demokratične pobude, ki se izvajajo na področju preprečevanja terorizma in boja proti radikalizaciji in novačenju, ter se z njimi strinja. Nedvomno je treba vsak legitimen in demokratičen ukrep, ki preprečuje udeležbo mladih v ekstremističnih gibanjih ali strankah in posledično sodelovanje teh mladih v terorističnih dejavnostih, podpirati na ravni celotne Unije kot tudi zunaj njenih meja. Določitev kritičnih točk in odkrivanje vrzeli, zaradi katerih ekstremne ideje pridobivajo vse več privržencev, je prednostnega pomena za zagotovitev individualne in kolektivne varnost. Na tem področju mora biti obveščanje neovirano, da bi se ob prvem znaku dejavnosti radikalizacije in novačenja sprejeli strogi ukrepi, ki bodo takšne dejavnosti zatrli že na samem začetku. S tega vidika Odbor opozarja na in znova potrjuje priporočila iz mnenja o sporočilu Komisije „Politika EU za boj proti terorizmu: glavni dosežki in izzivi za prihodnost“.
3.5.13

Dober primer je bilateralni sporazum med Nemčijo in Španijo, v okviru katerega so predvidene možnosti za zaposlitev in usposabljanje za približno 5 000 mladih Špancev do leta 2017. Enako velja za nemška programa „The job of my life“ in „Make it in Germany“, ki si prizadevata mlade pritegniti v Nemčijo, da bi se tam usposobili za poklice, za katere primanjkuje delovne sile. Udeležencem so v okviru priprav na pripravništvo kriti stroški začetnega tečaja nemščine v matični državi in jezikovnega tečaja v Nemčiji, prejmejo pa tudi nadomestilo za potne stroške in selitev. Če je delodajalec po zaključku pripravništva zadovoljen, lahko sledi dodatno usposabljanje za obdobje treh let do treh let in pol, med katerim mladi poleg štipendije prejemajo tudi finančno podporo ter pomoč v šoli, podjetju in v vsakodnevnem življenju.
SL Uradni list Evropske unije C 424/72

Mnenje Evropskega ekonomsko-socialnega odbora o predlogu direktive Evropskega parlamenta in Sveta o približevanju zakonov držav članic v zvezi s kazeini in kazeinati za prehrano ljudi ter razveljavitvi Direktive Sveta 83/417/EGS

COM(2014) 174 final – 2014/0096 COD

2014/C 424/11

Evropski parlament in Svet sta 2. oziroma 10. aprila 2014 sklenila, da v skladu s členom 114 Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o približevanju zakonov držav članic v zvezi s kazeini in kazeinati za prehrano ljudi ter razveljavitvi Direktive Sveta 83/417/EGS

COM(2014) 174 final – 2014/96 COD.

Odbor se v celoti strinja z vsebino predloga in nima nobenih pripomb, zato je na 499. plenarnem zasedanju 4. in 5. junija 2014 (seja z dne 4. junija) s 128 glasovi za, 1 glasom proti in 4 vzdržanimi glasovi sklenil o tem predlogu podati pozitivno mnenje.
4.6.4

EU, države članice in socialni partnerji lahko dosežejo napredek v industriji na področju novih tehnologij in inovacij samo, če bodo oblikovali politike za izboljšanje znanja zaposlenih in razvili programe vseživljenjskega učenja, da se poplačajo njihove naložbe. Priznanje spretnosti in znanja ter kvalifikacij in izboljšanje delovnih pogojev sta bistvena za vključenost zaposlenih. Okrepljeni socialni dialog bi moral imeti bistveno vlogo pri oživitvi evropske industrije.
1.3

Odbor ugotavlja, da predlog Komisije pokriva spremembe več kot 80 zakonodajnih aktov, večinoma uredb in direktiv, ter obžaluje, da ne more oceniti posameznih aktov, saj je zajetih zelo veliko tematik, ki se nanašajo na naslednja področja: — omrežja; — komunikacijske vsebine in tehnologije; — podnebni ukrepi; — energetika; — podjetništvo in industrija; — okolje; — statistika; — notranji trg in storitve; — mobilnost in promet; — zdravje in varstvo potrošnikov; — humanitarna pomoč.
1.1

EESO pozdravlja predlog direktive (1) o spremembi Direktive 2011/96/EU o skupnem sistemu obdavčitve matičnih družb in odvisnih družb iz različnih držav članic (direktive o matičnih in odvisnih družbah), saj predstavlja pomemben napredek pri izvajanju akcijskega načrta za okrepitev boja proti davčni utaji in izogibanju davkom (2).
1.9

EESO ugotavlja, da določbe o dopustnosti dokazov, ki jih Evropsko javno tožilstvo zbere in predloži prvostopenjskemu sodišču – glede na to, da se dopustijo brez preverjanja veljavnosti – lahko privedejo do neenakopravnih položajev ter kršenja načela enakopravnosti strank v postopku. Glede na to, da člen 32(5) uredbe določa, da imajo vključene osebe „vse procesne pravice, do katerih so upravičene v skladu z veljavno nacionalno zakonodajo“, med katere seveda spadajo tudi pravila o dopustnosti dokazov, lahko ugotovimo, da so določbe uredbe protislovne in da predpisi lahko povzročijo kršenje pravic toženih oseb v okviru kazenskega postopka.
4.14

Glede na to, da so EU in vse njene države članice podpisale IPPC in Sporazum o uporabi sanitarnih in fitosanitarnih ukrepov, lahko pričakujemo, da bodo spremembe opredelitev vodile v nespoštovanje načel konvencije in sporazuma.
2.3.1

Za Odbor so posebnega pomena zahteve glede sledljivosti proizvodov in obveznosti gospodarskih subjektov, ki se posebej nanašajo na: — obveznost uvoznikov, pooblaščenih predstavnikov in distributerjev, da preverijo, ali imajo proizvodi oznako CE in da so jim priloženi potrebni dokumenti in informacije o sledljivosti, — obveznost proizvajalcev, da potrošnikom in končnim uporabnikom zagotovijo navodila in varnostne informacije v lahko razumljivi obliki, — sledljivost v celotni dobavni verigi, ki zajema proizvajalce, pooblaščene predstavnike in uvoznike, ter — obveznost za vse gospodarske akterje, da oblasti obvestijo o tem, od koga so proizvod kupili in komu so ga dobavili.
3.26

Kot posebno skrajen primer regulacije, ki ovira inovacije, naj še enkrat omenimo učinke tako imenovanih zakonov o zagotovljenih odkupnih tarifah za električno energijo v nekaterih državah članicah. Ti vključujejo pretirano subvencioniranje nestalnih virov energije. Na začetku so bili ti zakoni izredno učinkovit instrument za zagonsko podporo in uvajanje na trg, po uspešnem začetku pa so pripeljali do neustreznega pretiranega subvencioniranja, ki občasno povzroči tako močan padec cen na trgu z električno energijo, da se podjetjem ne splača poskrbeti za rezervne zmogljivosti in jih dodatno tehnološko razvijati oziroma razvijati nujno potrebnih tehnologij za shranjevanje energije in vlagati vanje.
4.9

Kako lahko EU najbolje podpira in investira v procese in pobude zunaj Konvencije, da bi tlakovala pot ambicioznemu in učinkovitemu Sporazumu iz leta 2015? Odbor pozdravlja razpravo, ki jo je Komisija začela s tem dokumentom. Neodvisna strokovna analiza vseh vidikov podnebne politike je ključna, zlasti ob upoštevanju svetovnega geopolitičnega prizorišča, ki se je že spremenilo in se še spreminja. Nekaj analiz je že na voljo, torej ni treba začeti iz nič. Eden od zgledov je pismo, ki ga je predsedniku ZDA poslal njegov svet znanstvenih svetovalcev in povzema vprašanja, povezana s podnebnimi spremembami. Spoznanja iz Kjotskega protokola in razvlečena pogajanja ZN tudi ponazarjajo, da so potrebne spremembe, preden bo prepozno. Poleg tega je ugotovitve in priporočila strokovnih organizacij, kot je IEA, treba in mogoče udejanjiti brez nepotrebnega zavlačevanja. Poročilo IEA Redrawing the Energy Climate Map ponuja pragmatičen in uresničljiv pristop. V njem so navedene štiri osnovne in izvedljive politike: izboljšanje energetske učinkovitosti v stavbah, industriji in prometu, zmanjšanje gradnje in uporabe najmanj učinkovitih termoelektrarn, zmanjšanje emisij metana iz proizvodnje nafte in zemeljskega plina ter pospešitev odpravljanja nekaterih subvencij za uporabo fosilnih goriv.